_:n0acadf73823d4fe9875a5cbed47224d5xb0
<http://schema.org/articleBody>
"Ar paziņojumu klajā nāca ASV Olimpiskā komitejas izpilddirektors Skots Blekmans, kurš norādīja, ka nav izdevies iegūt pietiekamu Bostonas iedzīvotāju atbalstu 2024.gada olimpisko spēļu rīkošanai.  \"ASV Olimpiskā komiteja nedomā, ka ar tāda līmeņa atbalstu Bostona varētu iegūt rīkošanas tiesības, sacenšoties ar tādām kandidātēm kā Parīze, Roma, Hamburga, Budapešta un Toronto,\" piebilda Blekmans.  Lēmums pieņemts arī saistībā ar Bostonas finansiālo situāciju, kas traucējis iegūt vēlamo atbalstu, lai pilsēta varētu pretendēt uz olimpisko spēļu rīkošanas tiesībām. Bostonas kandidatūra starp ASV pilsētām tika izvēlēta janvārī, kad tā pārspēja Vašingtonas, Losandželosas un Sanfrancisko iesniegtās kandidatūras. ASV Olimpiskā komiteja vēlākais līdz augustam plāno izlemt, vai kandidatūrai rīkot 2024.gada olimpiskās spēles tiks izvirzīta cita ASV pilsēta. "
<https://www.lsm.lv/raksts/sports/olimpiska-kustiba/bostona-atsauc-kandidaturu-2024.gada-olimpisko-spelu-rikosanai.a139324/?utm_source=lsm&utm_medium=theme&utm_campaign=theme>